CELEX: E2004C0039
Language: el
Date: 2004-03-17 00:00:00
Title: Απόφαση της Εποπτεύουσας Αρχής της ΕΖΕΣ αριθ. 39/04/COL, της 17ης Μαρτίου 2004, σχετικά με την τεσσαρακοστή δεύτερη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή ενός νέους κεφαλαίου 25Α: αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007

1.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 226/12
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 39/04/COL
   της 17ης Μαρτίου 2004
   σχετικά με την τεσσαρακοστή δεύτερη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή ενός νέους κεφαλαίου 25Α: αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 και 63 και το πρωτόκολλο 26,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του μέρους Ι του πρωτοκόλλου 3 (3),
   ΕΚΤΙΜΩΝΤΑΣ ΟΤΙ βάσει του άρθρου 24 της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας για τον ΕΟΧ σχετικά με τις κρατικές ενισχύσεις,
   ΕΚΤΙΜΩΝΤΑΣ ΟΤΙ σύμφωνα με το άρθρο 5 παράγραφος 2 στοιχείο β) της συμφωνίας για την Εποπτεύουσα Αρχή και το Δικαστήριο, η Εποπτεύουσα Αρχή της ΕΖΕΣ θα πρέπει να εκδίδει ανακοινώσεις και κατευθυντήριες γραμμές για θέματα που αφορούν τη συμφωνία για τον ΕΟΧ, εάν αυτό προβλέπεται ρητά από τη συμφωνία αυτή ή από τη συμφωνία περί εποπτείας και Δικαστηρίου ή εάν το κρίνει απαραίτητο η Εποπτεύουσα Αρχή ΕΖΕΣ,
   ΥΠΕΝΘΥΜΙΖΟΝΤΑΣ τους ουσιώδεις και διαδικαστικούς κανόνες στον τομέα των κρατικών ενισχύσεων (4) τους οποίους εξέδωσε η Εποπτεύουσα Αρχή της ΕΖΕΣ στις 19 Ιανουαρίου 1994 (5),
   ΕΚΤΙΜΩΝΤΑΣ ΟΤΙ, στις 8 Μαΐου 2003 η Επιτροπή των Ευρωπαϊκών Κοινοτήτων (στο εξής Επιτροπή) εξέδωσε ανακοίνωση για την αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007 (6),
   ΕΚΤΙΜΩΝΤΑΣ ΟΤΙ η ανακοίνωση αυτή παρουσιάζει ενδιαφέρον και για τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ΟΤΙ πρέπει να εξασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ΟΤΙ σύμφωνα με το σημείο ΙΙ υπό την επικεφαλίδα «ΓΕΝΙΚΑ» στο τέλος του παραρτήματος XV της συμφωνίας για τον ΕΟΧ, η Εποπτεύουσα Αρχή της ΕΖΕΣ εκδίδει, κατόπιν διαβουλεύσεων με την Επιτροπή, πράξεις αντίστοιχες εκείνων που εκδίδονται από την Επιτροπή,
   ΑΦΟΥ συμβουλεύθηκε την Επιτροπή,
   ΥΠΕΝΘΥΜΙΖΟΝΤΑΣ ότι η Εποπτεύουσα Αρχή της ΕΖΕΣ προέβη σε διαβουλεύσεις με τα κράτη της ΕΖΕΣ στο πλαίσιο πολυμερούς σύσκεψης επί του θέματος αυτού, στις 3 Φεβρουαρίου 2004,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1)
            
            
               Οι κατευθυντήριες γραμμές για τις κρατικές ενισχύσεις τροποποιούνται με την προσθήκη ενός νέου κεφαλαίου 25Α «Αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007». Το νέο κεφάλαιο 25Α περιλαμβάνεται στο παράρτημα της παρούσας απόφασης.
            
         
               2)
            
            
               Τα κράτη της ΕΖΕΣ θα ενημερωθούν με επιστολή στην οποία θα περιληφθεί αντίγραφο της απόφασης και του παραρτήματος.
            
         
               3)
            
            
               Η Επιτροπή θα ενημερωθεί, σύμφωνα με το στοιχείο δ) του πρωτοκόλλου 27 της συμφωνίας για τον ΕΟΧ, με την αποστολή αντιγράφου της παρούσας απόφασης, περιλαμβανομένου του παραρτήματος.
            
         
               4)
            
            
               Η απόφαση, περιλαμβανομένου του παραρτήματος θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
            
         
               5)
            
            
               Το αυθεντικό κείμενο της απόφασης είναι στην αγγλική γλώσσα.
            
         
      Βρυξέλλες, 17 Μαρτίου 2004.
      
         
            Για την Εποπτεύουσα Αρχή της ΕΖΕΣ
         
         Hannes HAFSTEIN
         
         
            Πρόεδρος
         
         Einar M. BULL
         
         
            Μέλος του Σώματος
         
      
   
   
      (1)  Στο εξής: συμφωνία για τον ΕΟΧ.
   
      (2)  Στο εξής: συμφωνία περί εποπτείας και Δικαστηρίου.
   
      (3)  Πρωτόκολλο 3 στη συμφωνία περί εποπτείας και Δικαστηρίου όπως τροποποιήθηκε από τα κράτη ΕΖΕΣ στις 10 Δεκεμβρίου 2001. Οι τροποποιήσεις τέθηκαν σε εφαρμογή στις 28 Αυγούστου 2003.
   
      (4)  Στο εξής: κατευθυντήριες γραμμές για τις κρατικές ενισχύσεις.
   
      (5)  Αρχικά δημοσιεύθηκαν στην ΕΕ L 231 της 3.9.1994, σ. 1 και στο συμπλήρωμα ΕΟΧ αριθ. 32 την ίδια μέρα. Τελευταία τροποποίηση από την απόφαση του Σώματος αριθ. 15/04/COL της 18ης Φεβρουαρίου 2004 (δεν έχει ακόμα δημοσιευθεί).
   
      (6)  Ανακοίνωση της Επιτροπής — Αναθεώρηση των κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο μετά την 1η Ιανουαρίου 2007 (ΕΕ C 110 της 8.5.2003, σ. 24).
   
      ΠΑΡΑΡΤΗΜΑ
      
         «25A.   ΑΝΑΘΕΩΡΗΣΗ ΤΩΝ ΚΑΤΕΥΘΥΝΤΗΡΙΩΝ ΓΡΑΜΜΩΝ ΣΧΕΤΙΚΑ ΜΕ ΤΙΣ ΚΡΑΤΙΚΕΣ ΕΝΙΣΧΥΣΕΙΣ ΠΕΡΙΦΕΡΕΙΑΚΟΥ ΧΑΡΑΚΤΗΡΑ ΓΙΑ ΤΗΝ ΠΕΡΙΟΔΟ ΜΕΤΑ ΤΗΝ 1η ΙΑΝΟΥΑΡΙΟΥ 2007
         
                     1)
                  
                  
                     Η Εποπτεύουσα Αρχή της ΕΖΕΣ (στο εξής η Αρχή) εξέδωσε τις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα τον Απρίλιο του 1999 (1).
                  
               
                     2)
                  
                  
                     Βάσει των κατευθυντηρίων γραμμών η Αρχή ενέκρινε τους χάρτες περιφερειακών ενισχύσεων των χωρών ΕΖΕΣ για την περίοδο 2000-2006 και διάφορα καθεστώτα περιφερειακών ενισχύσεων που έληγαν στα τέλη της περιόδου αυτής.
                  
               
                     3)
                  
                  
                     Οι κατευθυντήριες γραμμές εκδόθηκαν για απεριόριστη χρονική διάρκεια. Προβλέπεται ωστόσο ότι η Αρχή θα τις επανεξετάσει σε πέντε έτη από την έναρξη εφαρμογής τους.
                  
               
                     4)
                  
                  
                     Η Αρχή διενήργησε την επανεξέταση αυτή και κατέληξε στο συμπέρασμα ότι δεν κρίνεται απαραίτητη η αναθεώρηση των κατευθυντηρίων γραμμών.
                  
               
                     5)
                  
                  
                     Η Αρχή αποφάσισε ωστόσο να προβεί έγκαιρα στην εν λόγω αναθεώρηση προκειμένου να δοθεί χρόνος στα κράτη ΕΖΕΣ και στην Αρχή πριν τα τέλη του 2006 να καταρτίσουν, να κοινοποιήσουν και να εγκρίνουν τους χάρτες περιφερειακών ενισχύσεων για την περίοδο μετά την 1η Ιανουαρίου 2007.
                  
               
      
         (1)  Απόφαση του Σώματος αριθ. 316/98/COL της 4ης Νοεμβρίου 1998 (ΕΕ L 111 της 29.4.1999, σ. 46) και συμπλήρωμα ΕΟΧ αριθ. 18.»